Diari Oficial de la Generalitat Valenciana


Sumari del DOGV 3932, del 05-02-2001 (2001/566)

Informació pública del programa d'actuació integrada UE2.R.11.
--------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/566


Organisme emissor
:   Ajuntament de Vinaròs

Tipus de document
:   Anunci

Informació pública del programa d'actuació integrada UE2.R.11. [2001/F566]
  
1. Amb data 21 de desembre de 2000, registre d'entrada 012946 (registre d'entrada en els serveis tècnics ST/2078), es presenta davant de l'Ajuntament de Vinaròs una instància firmada pel senyor Diego Ortiz Ruiz en representació de l'agrupació d'interés urbanístic de la UE2.R.11.
  
2. En aquesta instància exposa:
  
«Que estant interessada l'agrupació d'interés urbanístic que subscriu en la tramitació d'una iniciativa de planejament urbanístic a realitzar al municipi de Vinaròs, consistent en les actuacions i condicions que es detallen en aquest programa d'actuació integrada UE2.R.11, al qual s'adjunta simultàniament l'obligatòria documentació de projecte d'homologació modificativa i pla de reforma interior de millora sobre la unitat d'execució i de sector, en document a part i annex a aquest expedient; és per això que als efectes previstos en els articles 29, 30, 32, 44, 45, 46, 47, 49, 50 i concordants de la Llei Reguladora de l'Activitat Urbanística.»
  
3. D'acord amb l'exposició anterior, se sol·licita:
  
«Que l'ajuntament procedisca a iniciar l'oportuna tramitació administrativa per a l'aprovació definitiva del programa d'actuació integrada presentat amb la simultània tramitació i aprovació definitiva de l'expedient d'homologació modificativa del pla general d'ordenació urbana i el pla de reforma interior de millora que aquesta agrupació presenta en document a part, per a la qual cosa juntament amb aquesta sol·licitud es presenten els documents justificatius i imprescindibles per a iniciar el tràmit que se sol·licita.»
  
I demana: «a l'Ajuntament de Vinaròs que tenint per presentat aquest escrit amb la documentació que l'acompanya, l'admeta en la seua integritat, i, per tot el que s'ha exposat, acorde l'inici de tots els tràmits legals que són necessaris per a la definitiva aprovació per adjudicació preferent del programa d'actuació integrada presentat.»
  
4. Juntament amb la sol·licitud anterior es presenta:
  
- Programa per al desenvolupament de l'actuació integrada UE2.R.11.
  
- Projecte d'homologació modificatiu de la UA número 1 del vigent pla general d'ordenació urbana 1988 i el seu entorn urbà.
  
- Pla de reforma interior de millora del pla general d'ordenació urbana 1988.
  
- Projecte d'urbanització de la unitat d'execució UE2.R.11 (antiga UA número 1).
  
Per a complir el que s'estableix en l'article 46 de la Llei 6/1994, Reguladora de l'Activitat Urbanística, se sotmeten a informació pública els documents esmentats pel termini de 20 dies, comptadors des de l'última publicació d'aquest anunci en un diari de difusió provincial i en el Diari Oficial de la Generalitat Valenciana.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com podrà obtenir còpies d'aquesta.